અમિષા પટેલ હાલમાં ‘ભૈયાજી સુપરહિટ’ ફિલ્મનો પ્રચાર કરી રહી છે, પરંતુ એક પ્રેસ કોન્ફરન્સ દરમિયાન તેનો ગુસ્સો સાતમા અાસમાને જોવા મળ્યો. કેટલાક લોકો તેને પબ્લિસિટી સ્ટંટ પણ માની રહ્યા છે. તાજેતરમાં સની દેઅોલ, પ્રિતી ઝિન્ટા અને અમિષા પટેલ ફિલ્મના પ્રચાર માટે એક હોટલમાં પહોંચ્યાં. અામાંથી કોઈ પણ સ્ટારને ખ્યાલ ન હતો કે પત્રકારોને મળવાનું છે. પ્રિતી ઝિન્ટા તો મીડિયાને જોઈ ચોંકી ગઈ અને વાત કરવાનો ઇન્કાર કરી દીધો. અમિષાઅે તો ગુસ્સામાં એક રિપોર્ટરને કહી દીધું કે મને અમિષાજી કહીને બોલાવો. હદ તો ત્યારે થઈ જ્યારે એક પત્રકારે પૂછ્યું કે ત્રણ વર્ષથી ફિલ્મોમાંથી ગાયબ કેમ હતી ત્યારે તેણે જવાબ અાપ્યો કે તારામાં એટલી બુદ્ધિ હોત તો જાણી લેત કે હું મારા હોમ પ્રોડક્શનના કામમાં બિઝી હતી.